rejauldu/bengali-wikipedia huggingface dataset:
জগন্নাথপুর পৌরসভা বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত পৌরসভা।  ইতিহাস  সাংগঠনিক কাঠামো সাংগঠনিক কাঠামোর প্রধান হিসাবে আছেন পৌরসভার মেয়র। প্রধানত তিনটি শাখা নিয়ে পৌরসভা গঠিত। প্রকৌশল বিভাগ, প্রশাসন বিভাগ এবং স্বাস্থ্য পরিবার পরিকল্পনা ও পরিচ্ছন্ন বিভাগ। প্রকৌশল বিভাগে একজন নির্বাহী প্রকৌশলী, প্রশাসন বিভাগে একজন সচিব এবং স্বাস্থ্য পরিবার পরিকল্পনা ও পরিচ্ছন্ন বিভাগে একজন স্বাস্থ্য কর্মকর্তা রয়েছেন।  সীমানা জগন্নাথপুর পৌরসভা জগন্নাথপুর উপজেলার মধ্যবর্তী স্থানে অবস্থিত। এর উত্তরে পাটলী ইউনিয়ন, উত্তর-পশ্চিমে কলকলিয়া ইউনিয়ন, পূর্বে মিরপুর ইউনিয়ন, দক্ষিণে সৈয়দপুর শাহারপাড়া ইউনিয়ন ও রাণীগঞ্জ ইউনিয়ন, দক্ষিণে-পশ্চিমে চিলাউড়া হলদিপুর ইউনিয়ন এবং পশ্চিমে  কলকলিয়া ইউনিয়ন ও চিলাউড়া-হলদিপুর ইউনিয়ন অবস্থিত।  মৌজা  জনপরিসখ্যান  শিক্ষা প্রতিষ্ঠান   জগন্নাথপুর সরকারি কলেজ  স্বরুপচন্দ্র সরকারি উচ্চ বিদ্যালয়  জগন্নাথপুর বালিকা উচ্চ বিদ্যালয়  সাজেদা কানম উচ্চ বিদ্যালয়  আব্দুস সুবহান উচ্চ বিদ্যালয়  হবিবপুর কেশবপুর মাদ্রাসা  ইকড়ছই হাফিজিয়া আলিম মাদ্রাসা  জগন্নাথপুর মহিলা কলেজ  কেশবপুর উচ্চ বিদ্যালয়  ইসহাকপুর পাবলিক উচ্চ বিদ্যালয়  তথ্যসূত্র  বিষয়শ্রেণী:সুনামগঞ্জ জেলার পৌরসভা
ভ্যালেরিয়া মোরালেস দেলগাদো (জন্ম ২ জানুয়ারি ১৯৯৮) হলেন কলম্বিয়ার একজন মডেল, যিনি মিস কলম্বিয়া খেতাব জিতেছিলেন। তিনি মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন।  ব্যক্তিগত জীবন ভ্যালেরিয়া মোরালেস ১৯৯৮ সালের ২ জানুয়ারি কলম্বিয়ার ক্যালিতে জন্মগ্রহণ করেন। সেখানেই তিনি বেড়ে ওঠেন।  তিনি যুক্তরাষ্ট্রের ফ্লোরিডার ব্রোয়ার্ড কলেজে সামাজিক যোগাযোগ বিষয়ে পড়াশোনা করছেন। এছাড়াও, তিনি প্রফেশনাল মডেল ফ্যাশনস একাডেমি নামের একটি প্রতিষ্ঠানের মালিক।  সুন্দরী প্রতিযোগিতায় অংশগ্রহণ মিস ইউনিভার্স কলম্বিয়া ২০১৮ ভ্যালেরিয়া মোরালেস ২০১৮ সালের সেপ্টেম্বর মাসের ৩০ তারিখে কলম্বিয়ার মেদেলিনের ক্লাব এল রোদেওতে মিস ইউনিভার্স কলম্বিয়া খেতাব লাভ করেন। তার পূর্বে ২০১৭ সালে এই খেতাব লাভ করেছিলেন লরা গঞ্জালেজ, যিনি মিস ইউনিভার্স ২০১৭ প্রতিযোগিতায় প্রথম রানার আপ হিসেবে ঘোষিত হয়েছিলেন।  মিস ইউনিভার্স ২০১৮ তিনি থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।  তথ্যসূত্র  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স ২০১৮-এর প্রতিযোগী বিষয়শ্রেণী:কলম্বিয়ার নারী মডেল
সাইমন ডগলাস ফ্রাই (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।  সাইমন ফ্রাই একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তার এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তার অংশগ্রহণ ছিল।   তথ্যসূত্র    আরও দেখুন   আম্পায়ার  টেস্ট ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  বিষয়শ্রেণী:অস্ট্রেলীয় ক্রিকেট আম্পায়ার বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:অ্যাডিলেডের ক্রীড়াবিদ বিষয়শ্রেণী:অস্ট্রেলিয়ার টেস্ট ক্রিকেট আম্পায়ার
ইসমাইলিবাদ (; ) হল শিয়া ইসলামের একটি শাখা বা উপদল।"Ismaʿili". Random House Webster's Unabridged Dictionary. ইসমাইলিরা ইসমাইল ইবনে জাফরকে তাঁর পিতা জাফর আস-সাদিকের নিযুক্ত আধ্যাত্মিক স্থলাভিষিক্ত (ইমাম) হিসাবে গ্রহণ করার ফলে তারা এই নাম লাভ করে, যা তাদের ইসনা আশারিয়াদের থেকে পৃথক করে যারা পক্ষান্তরে ইসমাইলের ছোট ভাই মুসা আল-কাজিমকে পরবর্তী ইমাম হিসেবে গ্রহণ করেছিল।  ইসমাইলি মতবাদ এক পর্যায়ে শিয়া ইসলামের বৃহত্তম শাখায় পরিণত হয়েছিল, দশম থেকে দ্বাদশ শতাব্দীতে ফাতিমীয় খিলাফত প্রতিষ্ঠার মধ্য দিয়ে রাজনৈতিক শক্তি হিসাবে শীর্ষবিন্দুতে পৌঁছে গিয়েছিল। ইসমাইলিরা তওহীদ ও খতমে নবুয়তে বিশ্বাস করে এবং মুহাম্মদকে তারা “সমগ্র মানবতার প্রতি আল্লাহর চূড়ান্ত নবী ও রসূল” হিসাবে বিবেচনা করে। ইসমাইলি ও ইসনা আশারিয়া উভয়ই অভিন্ন প্রাথমিক ছয় ইমামকে গ্রহণ করে; ইসমাইলিরা ইসমাইল ইবনে জাফরকে সপ্তম ইমাম হিসাবে গ্রহণ করে।  খ্রিস্টীয় অষ্টম শতাব্দীতে মুহম্মদ ইবনে ইসমাইলের মৃত্যুর পর ইসমাইলিবাদের শিক্ষাগুলো আরও রূপান্তরিত হয়ে আজকের বিশ্বাস ব্যবস্থায় পরিণত হয়, যা ইসলামের গভীর, গূঢ় (বাতিন) অর্থের উপর স্পষ্টভাবে গুরুত্বারোপ করে। উসুলিবাদ ও আখবারিবাদের চূড়ান্তভাবে অধিকতর আক্ষরিকতামুখী (জাহির) বিকাশের সাথে সাথে শিয়া ইসলাম দুটি পৃথক দিকে বিকশিত হয়: রূপক ইসমাইলি, আলেভি, বেকতাশি, আলীয়ান এবং আলবীয় গোষ্ঠীগুলি ঈশ্বরের রহস্যবাদী পন্থা ও প্রকৃতি এবং এর পাশাপাশি “জমানার ইমামকে” গূঢ় সত্য এবং বোধগম্য ঐশ্বরিক বাস্তবতা প্রকাশের প্রতিনিধি হিসাবে গ্রহণের উপর মনোনিবেশ করে, অন্যদিকে অধিক আক্ষরিকতাবাদী উসুলি ও আখবারি দলগুলি দৈব আইন (শরীয়ত) এবং নবী মুহম্মদ ও বারো ইমামের কর্ম ও বক্তব্যের (সুন্নত) প্রতি মনোনিবেশ করে।  ইসমাইলি চিন্তাধারা নয়াপ্লাতোবাদ দ্বারা ব্যাপকভাবে প্রভাবিত।  সর্ববৃহৎ উপদল হল নিজারি ইসমাইলি এবং তারা চতুর্থ আগা খানকে ৪৯শ বংশানুক্রমিক ইমাম হিসাবে গণ্য করে,Aga Khan IV  অন্যদিকে বাকি দলগুলি তৈয়িবি ইসমাইলি হিসাবে পরিচিত। বৃহত্তম ইসমাইলি জনগোষ্ঠী বাদাখশানে বসবাস করে, তবে মধ্য এশিয়া, আফগানিস্তান, পাকিস্তান, ইয়েমেন, লেবানন, মালয়েশিয়া, সিরিয়া, ইরান, সৌদি আরব, ভারত, জর্ডান, ইরাক, পূর্ব আফ্রিকা, অ্যাঙ্গোলা, বাংলাদেশ ও দক্ষিণ আফ্রিকায় ইসমাইলিদের বসবাস রয়েছে। সাম্প্রতিক বছরগুলোতে তারা ইউরোপ, যুক্তরাষ্ট্র কানাডা, অস্ট্রেলিয়া, নিউ জিল্যান্ড ও ত্রিনিদাদ ও টোবাগোতে প্রবসন নিয়েছে।Dr. Sarfaroz Niyozov, University of Toronto    ইতিহাস   স্থলাভিষেক সংকট    বিশ্বাস   সপ্তস্তম্ভ    ইমামত    আরও দেখুন   ইসমাইলি ইমামগণ  ফাতিমীয় খিলাফত   তথ্যসূত্র     বিষয়শ্রেণী:শিয়া ইসলামের শাখা
right|52px  বাংলাদশ সম্পর্কিত নিবন্ধের তালিকা হতে লাল লিংক দেখানো বিষয় নিয়ে নিবন্ধ তৈরি করতে পারেন।  অন্যান্য ভাষায় উইকিপ্রকল্প হতে বাংলাদেশ বিষয়ক নিবন্ধ অনুবাদ করতে পারেন।  বর্তমান নিবন্ধসমূহ তথ্য দিয়ে সমৃদ্ধ, সম্প্রসারণ ও রচনাশৈলীর উন্নয়ন করতে পারেন।  নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  বাংলাদেশ সংক্রান্ত নিবন্ধসমূহে বিষয়শ্রেনী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  বিষয়শ্রেণী:বাংলাদেশ প্রবেশদ্বার
গ্নু দাবা হল একটি বিনামূল্যের সফটওয়্যার দাবা ইঞ্জিন এবং কমান্ড-লাইন ইন্টারফেস দাবাবোর্ড। গ্নু দাবার লক্ষ্য হল গবেষণার ভিত্তি হিসাবে কাজ করা এবং যেমন এটি অনেক প্রসঙ্গে ব্যবহৃত হয়েছে।  গ্নু দাবা হল বিনামূল্যের সফ্টওয়্যার গ্নু জেনারেল পাবলিক লাইসেন্স সংস্করণ ৩ বা পরবর্তী সংস্করণের শর্তাবলীর অধীনে লাইসেন্সপ্রাপ্ত এবং সহযোগিতাকারী ডেভেলপারদের দ্বারা রক্ষণাবেক্ষণ করা হয়। এর সম্পূর্ণ উৎস কোড উপলব্ধ। এছাড়া এটি প্রাচীনতম কম্পিউটার দাবা প্রোগ্রামগুলির মধ্যে একটি হিসাবে এটি ইউনিক্স-ভিত্তিক সিস্টেমগুলির জন্য প্রাচীনতমগুলির মধ্যে একটি এবং তারপর থেকে এটি অন্যান্য অনেক প্ল্যাটফর্মে পোর্ট করা হয়েছে।   বৈশিষ্ট্য  গ্নু দাবা ৬.২.৫ কে সিসিআরএলের ২ মিনিটে ৪০ মুভ ২৬৬‌১ এলো পয়েন্টে রেট দেওয়া হয়েছে। তুলনা করার জন্য, সবচেয়ে শক্তিশালী মানব খেলোয়াড় ম্যাগনাস কার্লসেন, ২৮৮২ এর একটি এলো রেটিং অর্জন করেছেন। একই তালিকায়, ফ্রিটজ ৮-কে ২৬৬৫ এলো রেট দেওয়া হয়েছিল, এবং সেই প্রোগ্রামটি ২০০৪ ম্যান বনাম মেশিন ওয়ার্ল্ড টিম চ্যাম্পিয়নশিপে গ্র্যান্ডমাস্টার সার্গেই কারইয়াকিন, ভেসেলিন টোপালভকে পরাজিত করে এবং রুসলান পোনোমারিভের সাথে ড্র করেছিল।  এটি প্রায়ই একটি জিইউআই প্রোগ্রাম যেমন এক্সবোর্ড বা গ্নোম দাবার সাথে ব্যবহার করা হয়, যেখানে এটি ডিফল্ট ইঞ্জিন হিসাবে অন্তর্ভুক্ত করা হয়। এক্সবোর্ডের দাবা ইঞ্জিন কমিউনিকেশন প্রোটোকলের প্রাথমিক সংস্করণগুলি ছিল গ্নু দাবার কমান্ড-লাইন ইন্টারফেসের উপর ভিত্তি করে। সংস্করণ ৬ ইউনিভার্সাল দাবা ইন্টারফেস (ইউসিআই) সমর্থন করে। যেহেতু সংস্করণ ৬.১ গ্নু দাবা টার্মিনাল এমুলেটরগুলির জন্য একটি গ্রাফিক্যাল মোড সমর্থন করে। থাম্ব|গ্নু দাবা টার্মিনাল গ্রাফিক মোড   ইতিহাস  গ্নু দাবার প্রথম সংস্করণ স্টুয়ার্ট ক্র্যাক্রাফ্ট লিখেছিলেন। গ্নু প্রকল্পের প্রতিষ্ঠার আগে রিচার্ড স্টলম্যানের সাথে ১৯৮৪ সালে সহযোগিতায় শুরু করার পরে গ্নু দাবা গ্নুর প্রথম অংশগুলির মধ্যে একটি হয়ে ওঠে।  গ্নু দাবা তখন থেকে উন্নত ও প্রসারিত হয়েছে। ২ থেকে ৪ পর্যন্ত সংস্করণ জন স্ট্যানব্যাক লিখেছেন। গ্নু দাবার ৫ম সংস্করণ চুয়া কং-সিয়ানের লেখা কোবাল্ট দাবা ইঞ্জিনের উপর ভিত্তি করে তৈরি হয়েছিল।  ২০১১ সালে গ্নু দাবা ৬ষ্ঠ সংস্করণর রূপান্তরিত হয়, যা ফ্যাবিয়েন লেটুজির ফ্রুট ২.১ দাবা ইঞ্জিনের উপর ভিত্তি করে তৈরি। সিইজিটি অনুসারে এই কোড বেসটির সংস্করণ ৫.৬০ ফ্রুট ২.৩ থেকে শক্তিশালী, যা দাবা ইঞ্জিনের সর্বশেষ সংস্করণ।   আরও দেখুন    এক্সবোর্ড   মন্তব্য    তথ্যসূত্র   বিষয়শ্রেণী:উইন্ডোজ গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:গ্নু প্রকল্পের সফটওয়্যার বিষয়শ্রেণী:মুক্ত শিক্ষামূলক সফটওয়্যার
রাজীব চক  দিল্লী মেট্রোর নীল ও হলুদ লাইনে অবস্থিত দিল্লির একটি মেট্রো স্টেশন। এই স্টেশনটি উপরের স্তরে নীল লাইন এবং নিম্ন স্তরে হলুদ লাইনের মধ্যে একটি স্থানান্তর কেন্দ্র।  এটি দিল্লি মেট্রো ব্যবস্থার ব্যস্ততম স্টেশনগুলির মধ্যে একটি এবং এটি দিল্লির কেন্দ্রে অবস্থিত কনট প্লেস অঞ্চলে মেট্রো রেল পরিষেবা পরিবেশন করছে। এটি প্রতিদিন ৫ লক্ষ যাত্রী পরিচালনা করে। রাজীব চৌক মেট্রো স্টেশনে প্রায়  এলাকা নিয়ে গঠিত।  অনেক ব্যবসা এবং গুরুত্বপূর্ণ ভবন, রেস্তোরাঁ এবং সিনেমাগুলি স্টেশনের পাশেই অবস্থিত। স্টেশনটি সেন্ট্রাল পার্কের নিচে নির্মিত। কনট প্লেস আনুষ্ঠানিকভাবে রাজিব চক নামে পরিচিত, ভারতের সাবেক প্রধানমন্ত্রী রাজীব গান্ধীর নামে। এটি কয়েকটি ওয়েবসাইটে বর্ণিত কোটা বিরোধী কর্মী রাজিব গোস্বামী নামে নয়। ১৯৯৫ সালের সেপ্টেম্বরে স্বরাষ্ট্র মন্ত্রণালয় আদেশ দেয় যে, ৭৫ বছর বয়সী কনট প্লেস (সিপি) রাজীব চক এবং কনট সার্কাস ইন্দিরা চক হিসেবে পরিচিত হবে।   আরও দেখুন    চেন্নাই সেন্ট্রাল মেট্রো স্টেশন   কাশ্মীরী গেট মেট্রো স্টেশন   তথ্যসূত্র    বহিঃসংযোগ    দিল্লি মেট্রো রেল কর্পোরেশন লি। (অফিসিয়াল সাইট)   দিল্লি মেট্রো বার্ষিক প্রতিবেদন     বিষয়শ্রেণী:দিল্লি মেট্রো স্টেশন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০০৫-এ দিল্লিতে প্রতিষ্ঠিত বিষয়শ্রেণী:২০০৫-এ চালু রেলওয়ে স্টেশন
আমি সিরাজের বেগম শ্রী পারাবতের একই নামের উপন্যাস অবলম্বনে সুশীল মুখোপাধ্যায় পরিচালিত ১৯৭৩ সালের ভারতীয় বাংলা ইতিহাস নির্ভর চলচ্চিত্র।   পটভূমি  চলচ্চিত্রটি নবাব সিরাজউদ্দৌলা এবং তার স্ত্রী লুৎফার জীবনের উপর কাল্পনিক ঘটনার উপর ভিত্তি করে ঘটনাটি আবর্তিত হয়েছে।Ashish Rajadhyaksha (Editor) and Paul Willemen (Editor), "Encyclopedia of Indian Cinema" (July 1, 1999). Abingdon: Routledge. p. 576.   চরিত্র    সিরাজের চরিত্রে বিশ্বজিৎ চট্টোপাধ্যায়  লুৎফা চরিত্রে সন্ধ্যা রায়  শেখর চ্যাটার্জি  অজিতেশ বন্দ্যোপাধ্যায়  দিলীপ রায়  পাহাড়ি সান্যাল  বিকাশ রায়  অমরনাথ মুখোপাধ্যায়  বীরেন চ্যাটার্জি   তথ্যসূত্র    বহিঃসংযোগ      বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭৩-এর চলচ্চিত্র
নারায়ণগঞ্জ পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নারায়ণগঞ্জ পল্লী বিদ্যুৎ সমিতি-২ ঢাকা বিভাগের নারায়ণগঞ্জ জেলায় ৩টি জোনাল অফিস, ১টি সাব-জোনাল অফিস, ৪টি এরিয়া অফিস এবং ৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নারায়ণগঞ্জ পল্লী বিদ্যুৎ সমিতি-২ প্রতিষ্ঠিত হয় ২৫ মে, ২০১৫ সালে ।   ইতিহাস  নারায়ণগঞ্জ পল্লী বিদ্যুৎ সমিতি-২ নিবন্ধন পায় ২৫ মে ২০১৫ সালে এবং যাত্রা শুরু হয় ১ জুলাই ২০১৫ সালে। এ সমিতির অধীনে ২টি উপজেলা, ১৭টি ইউনিয়ন, ৬০০টি গ্রাম রয়েছে। এর সদর দপ্তর সাওঘাট, রূপগঞ্জ, নারায়ণগঞ্জ জেলায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  আড়াইহাজার জোনাল অফিস  গোপালদি জোনাল অফিস,   পুর্বাচল জোনাল অফিস।   সাব-জোনাল অফিসসমূহ   মুড়াপাড়া সাব জোনাল অফিস।   এরিয়া অফিসসমূহ  ০৪টি  : উচিৎপুড়া, দুপ্তরা, কাঞ্চন ও কালাপাহাড়িয়া।   গ্রাহক সংখ্যা  নারায়ণগঞ্জ পল্লী বিদ্যুৎ সমিতি-২এর প্রায় ২,৭৬,১০৬ জন গ্রাহক রয়েছে।   অন্যান্য তথ্য   মোট আয়তন: ৩৬১ বর্গকিলোমিটার  সিষ্টেম লস: ৫.৯৬%  উপকেন্দ্র: ১৫টি  উপকেন্দ্রের ক্ষমতা: ৩৪৫ এমভিএ।   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ওয়ার্ল্ডটেল লিমিটেড ১৯৯৫ সালের জানুয়ারিতে উন্নয়নশীল দেশগুলিতে টেলিযোগাযোগ খাতের উন্নয়নে সহায়তা করার জন্য আন্তর্জাতিক টেলিযোগাযোগ ইউনিয়নের একটি উদ্যোগের অংশ হিসাবে প্রতিষ্ঠিত হয়েছিল। এটির সৃষ্টির জন্য প্রাথমিক অনুঘটক হ'ল ম্যাককিনসে অ্যান্ড কোং প্রতিবেদন, এই উদ্দেশ্যে পৃথক সংস্থা গঠনের সুপারিশ করেছিল। ভারতে টেলিযোগাযোগ সেবা বিকাশকারী স্যাম পিত্রোদা ১৯৯৫ সালের মে মাসে এর প্রথম চেয়ারম্যান হন।  ১৯৯৬ সালে, ৫০ মিলিয়ন টেলিফোন লাইনের পরিকল্পনার সাথে সাথে ১০ মিলিয়ন ডলার অর্থায়ন ঘোষণা করা হয়েছিল।  ওয়ার্ল্ডটেল ইউকে বাংলাদেশের পরিষেবাদির জন্য ২০০১ সালে লাইসেন্স পেয়েছিল।  ২০০৪ সালে স্টকহোমে অবস্থিত সুইডেনটেল ওয়ার্ল্ডটেল ইউকে লিমিটেড কিনে নিয়েছিল।   ২০০৭ সালের নভেম্বর মাসে পিতরোদার স্বাক্ষর জাল করে এবং বিনিয়োগের উদ্দেশ্যে ব্যাংক থেকে অবৈধভাবে অর্থ উত্তোলনের অভিযোগে ওয়ার্ল্ডটেল বাংলাদেশ হোল্ডিংসের মোহাম্মদ নাইম মেহতাব চৌধুরীকে গ্রেপ্তার করা হয়েছিল।  ২০০৮ সালের এপ্রিলে ওয়ার্ল্ড টেল বাংলাদেশ ঘোষণা করে যে চৌধুরীকে মুক্তি দেওয়া হয়েছে এবং অভিযোগ থেকে মুক্তি দেওয়া হয়েছে এবং তারা "শীঘ্রই" পরিষেবা শুরু করবে।  ২০১০ সালে, বাংলাদেশ টেলিকমিউনিকেশন রেগুলেটরি কমিশন ওয়ার্ল্ডটেল বাংলাদেশের অফিসগুলিতে অভিযান চালিয়ে ভয়েস ওভার আইপি সরঞ্জামাদি জব্দ করে।  ২০০৭ সালের দিকে ইউকে কোম্পানি আর আর্থিক বিবরণী দায়ের করো নি এবং এটি ২০১১ সালে এটি ভেঙ্গে গিয়েছিল।    তথ্যসূত্র   বিষয়শ্রেণী:বাংলাদেশের টেলিযোগাযোগ কোম্পানি
থাম্ব|200px|আজাদ হিন্দের ডাকটিকিটে আজাদ হিন্দ পতাকা থাম্ব|ডান|200px|পাঁচটি ভিন্ন নকশার আজাদ হিন্দ ডাকটিকিট। সর্বোচ্চ মূল্যের ১+২ টাকার ডাকটিকিটটি এখানে দেখানো হয়নি। আজাদ হিন্দ ডাকটিকিট হল নেতাজি সুভাষচন্দ্র বসুর আজাদ হিন্দ কর্তৃক ১৯৪৩ সালে নাৎসি জার্মানিতে প্রকাশিত ছয়টি ভিন্ন নকশার প্রচারমূলক ডাকটিকিট।Freeston, Andrew. The Azad Hind and Chalo Delhi Stamps of the Indian Legion and Indian National Army of Subhas Chandra Bose 1941-1945. Waikawa Beach, New Zealand: 1999, p.9. ভারতীয় ডাক বিভাগ এই ছয়টি অব্যবহৃত আজাদ হিন্দ ডাকটিকিট ইন্ডিয়ান ফ্রিডম স্ট্রাগল থ্রু ইন্ডিয়া পোস্টেজ স্ট্যাম্প নামক স্মারক গ্রন্থের অন্তর্ভুক্ত করেন।"Footprints of history " by S. Theodore Baskaran in The Hindu, 16 December 2000. Retrieved 30 December 2009.  নেতাজির পরিকল্পনা অনুসারে ওয়ার্নার ও মারিয়া ভন অ্যাক্সটার-হেউটলাস এই ডাকটিকিটগুলির নকশা প্রস্তুত করেছিলেন।Freidman, Herbert A. "Azad Hind" and "Chalo Delhi" Stamps. Bombay: Jal Cooper, 1972, p.12. এই নকশাগুলি ছিল:  ১+১ আনা – জার্মান এমজি৩৪ মেশিনগান থেকে গুলিবর্ষণরত শিখ সৈনিকের ছবি সহ।  ১/২ আনা, ১ আনা ও ২+২ আনা – লাঙল ও পশ্চাতে ভূমিকর্ষণরত কৃষকের ছবি সহ।  ২-১/২ আনা ও ২-১/২ + ২-১/২ আনা – ভারতীয় রমণী কর্তৃক চরখায় সুতো কাটার ছবি সহ।  ৩+৩ আনা – মুমূর্ষু সৈনিকের সুশ্রুষারত নার্সের ছবি সহ।  ৮+১২ আনা ও ১২ আনা + ১ টাকা – অখণ্ড ভারতের মানচিত্রের উপর ছিন্ন শিকলের ছবি সহ।  ১+২ টাকা – হিন্দু, মুসলমান ও শিখ সৈনিকের হাতে আজাদ হিন্দ পতাকার ছবি সহ।  বার্লিনের গভর্নমেন্ট প্রিন্টিং ব্যুরোয় ডাকটিকিটগুলি ছাপা হয়। কম দামের টিকিটগুলি প্রথমে দশ লক্ষ ও পরে আরও পাঁচ লক্ষ ছাপা হয়। ১ + ২ টাকার টিকিটগুলি তিনটি রং বৈচিত্র্যে মাত্র ১৩,৫০০টি ছাপা হয়েছিল। প্রতিটি মূল্যের ডাকটিকিট ভিন্ন ভিন্ন রঙে ছাপা হয়। ১ + ২ টাকার ডাকটিকিটটি বহুবর্ণ নকশায় ছাপা হয়। Mi. VII ১ টাকা + ২ টাকার নকশাতেও অনেকগুলি রং ব্যবহার করা হয়েছিল।   তথ্যসূত্র    গ্রন্থপঞ্জি   "Pastimes; Stamps" by Barth Healey in the New York Times, 3 December 1989.  "Indian Legion Stamps and Postal History " in Introduction to Foreign Legion Stamps and Postal History.  Michel Deutschland-Spezial 1998, Schwaneberger Verlag GmbH, Munich, 1988.   আরও দেখুন   আজাদ হিন্দ  আজাদ হিন্দ ফৌজ  বিষয়শ্রেণী:আজাদ হিন্দ বিষয়শ্রেণী:আজাদ হিন্দ ফৌজ বিষয়শ্রেণী:সুভাষচন্দ্র বসু বিষয়শ্রেণী:ভারতের ডাকটিকিট বিষয়শ্রেণী:সিন্ডারেলা ডাকটিকিট
৭ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি পটুয়াখালী জেলার লেবুখালী তে অবস্থিত। বরিশাল বিভাগে অবস্থিত বাংলাদেশ সেনাবাহিনীর এটিই প্রথম কোন সামরিক দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এই ইউনিটটি গঠন করা হয়েছিল। এই প্রকল্পের নির্মাণ ব্যয় আনুমানিক ১৬.৯৯ বিলিয়ন ধরা হয়েছে যা বাংলাদেশের প্রতিরক্ষা মন্ত্রণালয়ের অধীনে বাস্তবায়িত হবে।   গঠন  বরিশাল বিভাগে কোন সেনাবাহিনীর দল না থাকায় পদাতিক ডিভিশনের উপর নির্ভর করতে হত। ফলে দেশের দক্ষিণাঞ্চলে নিরাপত্তা নিশ্চিত করতে ও সেনাবাহিনীর সক্ষমতা বাড়াতে পটুয়াখালীর লেবুখালি এলাকায় ফোর্সেস গোল ২০৩০-এর অংশ হিসেবে একটি নতুন পদাতিক ডিভিশন ও সেনানিবাস প্রতিষ্ঠার পরিকল্পনা করা হয়।  ১৪ নভেম্বর, ২০১৭ সালে জাতীয় অর্থনৈতিক পরিষদের নির্বাহী কমিটি (একনেক), এই প্রকল্পের অনুমোদন দেয়। প্রধানমন্ত্রী শেখ হাসিনা ৮ ফেব্রুয়ারি, ২০১৮-তে শেখ হাসিনা সেনানিবাস ও ৭ পদাতিক ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন।  তথ্যসূত্র  বিষয়শ্রেণী:বাংলাদেশ সেনাবাহিনীর পদাতিক ডিভিশন বিষয়শ্রেণী:২০১৮-এ প্রতিষ্ঠিত সামরিক ইউনিট এবং দল বিষয়শ্রেণী:২০১৮-এ বাংলাদেশে প্রতিষ্ঠিত
ইনতা ক্লিমোভিকা (জন্ম ১৪ ডিসেম্বর ১৯৫১) একজন সোভিয়েত লাটভিয়ান ক্রীড়াবিদ যিনি প্রধানত ৪০০ মিটারে প্রতিদ্বন্দ্বিতা করেছিলেন।  জন্ম ইন্টা ড্রেভিনা, কিমোভিকা রিগায় ভিএসএস ভার্পাতে প্রশিক্ষণ নিয়েছেন। তিনি ইউএসএসআর -এর হয়ে ১৯৭৬ সালের গ্রীষ্মকালীন অলিম্পিকে মন্ট্রিল, কুইবেক, কানাডায় অনুষ্ঠিত ৪ x ৪০০ মিটারে প্রতিদ্বন্দ্বিতা করেন যেখানে তিনি তার সতীর্থ লিউডমিলা আকসিওনোভা, নাটালিয়া সোকোলোভা এবং নাদেজদা ইলিনার সাথে ব্রোঞ্জপদক জিতেছিলেন।   তথ্যসূত্র      বিষয়শ্রেণী:অলিম্পিক নারী স্প্রিন্টার বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী বিষয়শ্রেণী:১৯৭৬ গ্রীষ্মকালীন অলিম্পিকের পদক বিজয়ী বিষয়শ্রেণী:ইউরোপীয় অ্যাথলেটিকস চ্যাম্পিয়নশিপের পদক বিজয়ী বিষয়শ্রেণী:জীবিত ব্যক্তি বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:সোভিয়েত নারী স্প্রিন্টার বিষয়শ্রেণী:১৯৫১-এ জন্ম বিষয়শ্রেণী:লাতভীয় নারী স্প্রিন্টার বিষয়শ্রেণী:অলিম্পিক ব্রোঞ্জপদক বিজয়ী সোভিয়েত
শানডং প্রাদেশিক স্পোর্টস সেন্টার স্টেডিয়াম () শানতুং প্রাদেশিক স্পোর্টস সেন্টার () চীনে এর অবস্থিত। এটি বর্তমানে বেশিরভাগ ফুটবল ম্যাচের জন্য ব্যবহৃত হয়। স্টেডিয়ামটির ধারণক্ষমতা ৪৩,৭০০ এবং এটি ১৯৮৮ সালে নির্মিত হয়েছিল।   আন্তর্জাতিক ম্যাচ   ২০০৪ এএফসি এশিয়ান কাপ  তারিখদল ১ফলাফলদল ২প্রতিযোগিতাউপস্থিতি ২০০৪-০৭-১৯    ০–০    গ্রুপ পর্ব (গ্রুপ বি)  ২৬,০০০   ৩–১    ৩১,২৫০ ২০০৪-০৭-২৩    ২–০    ২৮,০০০   ০–২    ৩০,০০০ ২০০৪-০৭-২৫    ৩–১    গ্রুপ পর্ব (গ্রুপ এ)  ২০,০০০ ২০০৪-০৭-২৭    ৪–০    গ্রুপ পর্ব (গ্রুপ বি)  ১৫,০০০ ২০০৪-০৭-৩১    ৩–৪    কোয়ার্টার–ফাইনাল  ২০,০০০ ২০০৪-০৮-০৩    ৩–৪    সেমি–ফাইনাল  ৩২,০০০  বহিঃসংযোগ স্টেডিয়ামের ছবি   আরও দেখুন শানডং এরিনা  তথ্যসূত্র    বিষয়শ্রেণী:চীনের ফুটবল মাঠ বিষয়শ্রেণী:এএফসি এশিয়ান কাপের স্টেডিয়াম বিষয়শ্রেণী:চীনের বহুমুখী স্টেডিয়াম বিষয়শ্রেণী:শানডং তাইশান ফুটবল ক্লাব বিষয়শ্রেণী:শানডংয়ের ক্রীড়া মাঠ
মোহাম্মদ ফারহান আদিল (; জন্ম: ২৫ সেপ্টেম্বর, ১৯৭৭) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।List of Pakistan Test Cricketers  ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড ও করাচি জেব্রাস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ফারহান আদিল।   প্রথম-শ্রেণীর ক্রিকেট  ১৯৯৬-৯৭ মৌসুম থেকে ২০০৬ সাল পর্যন্ত ফারহান আদিলের প্রথম-শ্রেণীর খেলোয়াড়ী জীবন চলমান ছিল। ঘরোয়া আসরে নিয়মিতভাবে মাঝারিসারির ব্যাটসম্যান হিসেবে খেলতেন।  ছয় বছরব্যাপী খেলোয়াড়ী জীবনে করাচি ক্রিকেট অ্যাসোসিয়েশন ও হাবিব ব্যাংকের পক্ষে মাঝারিসারিতে ব্যাটিংয়ে নামতেন। প্রথম-শ্রেণীর ক্রিকেটে ত্রিশের মাঝামাঝি গড়ে নিজেকে স্থির রাখতেন। সংযুক্ত আরব আমিরাতে পাকিস্তান এ দলের সদস্যরূপে খেলেন ও বেশ ভালোমানের খেলা উপহার দেন। ফলশ্রুতিতে, তাকে জাতীয় দলে অন্তর্ভুক্ত করা হয়।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারহান আদিল। ৩ সেপ্টেম্বর, ২০০৩ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ২০০৩ সালে বাংলাদেশ দল পাকিস্তান গমনে আসে। ২৬ বছর বয়সে সিরিজের তৃতীয় টেস্টে তার অভিষেক পর্ব সম্পন্ন হয়। ঐ টেস্টের দুই ইনিংস মিলিয়ে ৩৩ রান তুলেন। উভয় ইনিংসেই তিনি মোহাম্মদ রফিকের শিকারে পরিণত হয়েছিলেন।  ২০০৭ সালের গ্রীষ্মকালে ডেভন প্রিমিয়ার লিগে চাডলেই দলে যুক্ত হন। ২০০৯ সালে প্রতিযোগিতাধর্মী সকল স্তরের ক্রিকেট খেলা থেকে নিজের অবসর গ্রহণের কথা ঘোষণা করেন।   তথ্যসূত্র    আরও দেখুন   মোহসিন খান  মুশতাক আহমেদ  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:করাচি জেব্রাসের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি আরবানের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার
সামদ্রপ জংখার জেলা (জংখা: བསམ་གྲུབ་ལྗོངས་མཁར་རྫོང་ཁགག་ Bhzdkhard-comp) ভুটানের ২০ টি জেলাগুলোর মধ্যে একটি। এই জেলার প্রভাবশালী ভাষাগুলি হল উত্তর ও পশ্চিম অঞ্চলে শাংলা (শারচোপখা), এবং পূর্বাঞ্চলে নেপালি। এই জেলাটির আয়তন 1878 বর্গ কিমি। সামদ্রুপ জংখাগ দুটি ডাংখাগ নিয়ে গঠিত: ঝোমোটসাংখা এবং সামদ্রুপছোয়েলিং এবং ১১ টি গেওগ।   প্রশাসনিক অঞ্চল  সামদ্রপ জংখার জেলায় ১১ টি গেওগ বা গ্রামে বিভক্ত। গ্রামগুলো হল:  দেওয়াথান গেওগ  গমদার গেওগ  লাংচেংফু গেওগ  লাওরি গেওগ  মারত্‌শালা গেওগ  ওরং গেওগ  পেমাথাং গেওগ  সাম্রাং গেওগ  সেরথি গেওগ  ওয়াংফু গেওগ তথ্যসূত্র  বিষয়শ্রেণী:ভুটানের জেলা
আবদুল মজিদ পাদ্দার (জন্ম ১৯৫৮) জম্মু ও কাশ্মীরের একজন ভারতীয় রাজনীতিবিদ। তিনি নূরাবাদ বিধানসভা কেন্দ্রের একজন বিধায়ক, যা বর্তমানে কুলগাম জেলার দামহাল হানজিপোরা বিধানসভা কেন্দ্র হিসেবে নামকরণ করা হয়েছে। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে জয়লাভ করেন। পাদ্দার ২০২৪ সালের নির্বাচনে জম্মু ও কাশ্মীর আপনি পার্টির প্রার্থী হিসেবে প্রতিদ্বন্দ্বিতা করছেন।   প্রাথমিক জীবন এবং শিক্ষা  পাদ্দার জম্মু ও কাশ্মীরের কুলগাম জেলার নুরাবাদে জন্ম গ্রহণ করেছেন। তিনি ১৯৭৭ সালে সরকারি উচ্চ বিদ্যালয় থেকে নবম শ্রেণী সম্পন্ন করেন এবং পরে পড়াশোনা বন্ধ করে দেন।   কর্মজীবন  ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে নুরাবাদ বিধানসভা কেন্দ্র থেকে জয়ী হন পাদ্দার। তিনি ২৯,৬৯৮ ভোট পেয়ে তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের সাকিনা ইতুকে ৩,৭০৮ ভোটের ব্যবধানে পরাজিত করেন।   তথ্যসূত্র   বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:কুলগাম জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম
শান্তিরবাজার বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (চার বার)।Sitting and Previous MLAs from শান্তিরবাজার বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৫,৬২৭ জন, যার মধ্যে পুরুষ ভোটার ২৩,১৪৪ জন এবং নারী ভোটার ২২,৪৮৩ জন। শান্তিরবাজার বিধানসভা কেন্দ্রে ২০১৮ ভোটার লিঙ্গানুপাত ৯৭১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,৫২১ জন যার মধ্যে পুরুষ ভোটার ২১,০৮৬ জন এবং নারী ভোটার ২০,৪৩৫ জন।   বিধানসভার সদস্য    নির্বাচন বিধায়কদল সময়কাল১৯৭৭দ্রাবকুমার রিয়াং১৯৭৭-৮৩১৯৮৩শ্যামচরণ ত্রিপুরা১৯৮৩-৮৮১৯৮৮গৌরীশঙ্কর রিয়াং১৯৮৮-৯৩১৯৯৩বাজুবান রিয়াং১৯৯৩-৯৮১৯৯৮দুর্বাজয় রিয়াং১৯৯৮-২০০৩২০০৩মণীন্দ্র রিয়াং২০০৩-১৮২০০৮২০১৩২০১৮প্রমোদ রিয়াং২০১৮-বর্তমান   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:দক্ষিণ ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
নূর জাহান বলতে যাদেরকে বোঝানো হতে পারে;   নূর জাহান একজন মুঘল সম্রাজ্ঞী   নূরজাহান বেগম  বাংলাদেশে নারী সাংবাদিকতার অগ্রদূত ও সাহিত্যিক। তিনি বেগম পত্রিকার সম্পাদক ছিলেন।   নূরজাহান বেগম মুক্তা বাংলাদেশ জাতীয় সংসদের সংরক্ষিত আসনের সংসদ সদস্য ছিলেন।   নূর জাহান (সঙ্গীতশিল্পী) একজন পাকিস্তানি গায়িকা ও অভিনেত্রী ছিলেন।   নূরজাহান বোস -বাংলা একাডেমি সাহিত্য পুরস্কার বিজয়ী লেখক।   নূরজাহান মুর্শিদ  - বাংলাদেশ সরকারের মন্ত্রিসভার একজন সদস্য ছিলেন।   নূরজাহান বেগম (বীর প্রতীক)  খেতাবপ্রাপ্ত মুক্তিযোদ্ধা।   নূরজাহান বেগম (অধ্যাপক) - প্রফেসর নূরজাহান বেগম বাংলাদেশ সরকারি কর্মকমিশনের (পি. এস. সি.) সদস্য  বিষয়শ্রেণী:দ্ব্যর্থতা নিরসন পাতা